open-index/open-wikipedia-markdown huggingface dataset:
Gideon Motorfabrikk

**Motorfabrikken A/S Gideon** (etablert 1907 i Molde) var en norsk motorfabrikk som produserte motorer på lisens fra den danske bilfabrikanten Rud. Kramper & Jørgensen, som var grunnlagt i 1891 i danske Horsens. Firmaet hadde fått bra innpass på det norske motormarkedet med sin «Gideon». Sofus Jørgensen (1869–1956) flyttet med familie til Molde i 1907 og ga navn til Sofus Jørgensens gate. Fabrikken lå på Røysan ved Julsundvegen, helt nede ved fjorden der det var lett å få skipet ut de tunge firetakts glødehode-motorene på 4-5 hk, som blant annet gikk til fiskerflåten. Like ved etablerte man i 1909 filial av Rauma Støperi som lagde motorgods til Gideon. 

Ved starten på den første verdenskrig i 1914 hadde man hundre mann i arbeid og filial i Tromsø. Gideon produserte ikke to-taktere, men gjorde fånyttes forsøk på å få til en tre-takter. Konkurs ble åpnet i 1927. I 1931 levertes motor til den nye «Moldefergen» som ble satt inn på  ferjesambandet Sølsnes–Åfarnes med plass til omtrent fire biler. På 1930-tallet kom fabrikken i vanskeligheter og Jørgensen forsøkte å få i gang produksjon i Ålesund i stedet, men det lyktes ikke. Fabrikken drev frem til 1939. Etter at Sofus døde i 1956 drev sønnen Aage en lignende fabrikk.

## Referanser
Jul (navn)

:*For høytiden, se [[Jul]].*

**Jul** er et sjeldent mannsnavn og kvinnenavn med blant annet norrøn opprinnelse. 

## Etymologi
*Jul* og *Gjul* er dannet som norske dialektformer av *Gjurd*, en nyere svensk form av norrøne *Gjurðr* og *Gyrðr*. Disse er dannet som kortformer av *Guðrøðr* som kan spores tilbake til gammelhøytyske *Godafrid*, dannet av *got*, «gud», og *fridu*, «fred, vennskap, beskyttelse». *Gyrðir* er en islandsk form av *Gyrðr* og *[[Gyrd]]* er skandinavisk form av samme navn.

*Juel* og *Juul* er andre norske former av *Jul*. Navnene har også andre opprinnelser. *Jul* (*Jül*) er en tyrkisk form av *[[Julius]]*, *Juul* er en nederlandsk kortform av *[[Jules]]* og *[[Julius]]*, og *Juel* er en engelsk variant av *[[Jewel]]*.

## Utbredelse
*Gyrðr* er kjent brukt i to runeinnskrifter fra vikingtiden, så navnet var neppe blant de mest brukte i Norden på den tiden. Formen *Gjur* er kjent brukt i norske middelalderballader, blant annet i «Venill fruva og Drembedrosi».

Formen *Juul* har ikke vært tillatt brukt som fornavn i Norge siden 1970, fordi det også er et etternavn.

Mannsnavnet *Jul* og varianter av dette er i dag sjeldne navn.

|}

Kvinnenavnet *Jul* er i dag et svært sjeldent navn.

|}

## Kjente personer med navnet
Personene i listen er ordnet kronologisk etter fødselsår.
### Menn
* Jul Variboba (1725–1788), albansk dikter
* Jul Henneberg (1825–1900), tysk maler
* Jul Hansen (1875–1928), norsk flypionér
* Jul Kustus (1882–1916), amerikansk baseballspiller
* Jul. Sundsvik (1891–1971), norsk pressemann og forfatter
* Jul Hanssen (1905–1993), norsk politiker
* Juul Hansen (1913–1981), norsk tekstforfatter
* Jul Låg 1915–2000), norsk forsker
* Juul Jacobsen (1918–1992), færøysk fisker og politiker
* Juul Bjerke (1928–2014), norsk økonom og politiker
* Jul Haganæs (1932–2013), norsk dikter
* Julien Bernard (født 1989), fransk rapper som bruker artistnavnet Jul
* Jul Dufresne (født 1990), fransk fotballspiller
* Jul Big Green (født 1990), amerikansk sanger
### Kvinner
* Jul Laiza Camposano-Beran, filippinsk pilot

## Referanser


## Eksterne lenker
Frank Richardson

**Frank Richardson** (født 21. april 1962) er en nicaraguansk tidligere svømmer. Han representerte landet sitt under Sommer-OL 1976, der han blant annet var flaggbærer for sin nasjon under åpningsseremonien som 14-åring.

## Se også
* Liste over flaggbærere for Nicaragua under OL

## Eksterne lenker
*
Xenia Peni

**Xenia Peni** (født 28. april 1983) er en papuansk tidligere svømmer. Hun representerte landet sitt under Sommer-OL 2000 i Sydney, der hun blant annet var flaggbærer for sin nasjon under åpningsseremonien. 

## Se også
* Liste over flaggbærere for Papua Ny-Guinea under OL

## Eksterne lenker
*
Luis Muñoz Marín internasjonale lufthavn

**Luis Muñoz Marín internasjonale lufthavn** (IATA: SJU, ICAO: TJSJ) ble åpnet i 1955 under navnet Isla Verde internasjonale lufthavn (Aeropuerto Internacional de Isla Verde) Lufthavnen ble deretter omdøpt i 1985, da den fikk dagens navn. Lufthavnen dekker hovedstaden San Juan i Puerto Rico, hvor den er eneste internasjonale lufthavn.

Lufthavnen er oppkalt etter den puertoricanske dikteren, forfatteren og politikeren  Luis Muñoz Marín.

## Flyselskap og destinasjoner
* Air Antilles Express: Fort-de-France 
* Air Canada Sesong: Toronto-Pearson
* Air Europa: Madrid
* Air Sunshine: Saint Thomas, Tortola, Vieques, Virgin Gorda
* InterCaribbean Airways: Providenciales, Puerto Plata, Samaná 
* American Airlines: Caracas, Chicago-O'Hare, Dallas/Fort Worth, Miami, New York-JFK
* Avianca: Bogotá
* Cape Air: Anguilla, Culebra, Mayagüez, Nevis, St. Croix, Saint Thomas, Tortola, Vieques, Virgin Gorda
* Condor: Frankfurt
* Copa Airlines: Panama City
* Delta Air Lines: Atlanta, New York-JFK Sesong: Detroit, Minneapolis/St. Paul *JetBlue Airways | Boston, Chicago O'Hare, Fort Lauderdale, Hartford, Jacksonville, New York-JFK, Newark, Orlando, Punta Cana, Santiago de los Caballeros, Santo Domingo-Las Américas,  St. Croix, Sint Maarten, St. Thomas, Tampa, Washington-National, West Palm Beach
* LIAT: Antigua, Dominica-Melville Hall, Sint Maarten, Tortola
* Norwegian Air Shuttle: København, London-Gatwick, Oslo, Stockholm-Arlanda
* Seaborne Airlines: Dominica-Melville Hall, Fort-de-France, La Romana, Nevis, Pointe-à-Pitre, Punta Cana, Santiago de los Caballeros, Santo Domingo-Las Américas, St. Croix, Saint Kitts, Saint Thomas, Sint Maarten, Tortola, Vieques, Virgin Gorda
* Southwest Airlines: Atlanta, Baltimore, Fort Lauderdale, Houston-Hobby, Orlando, Tampa
* Spirit Airlines: Fort Lauderdale, Orlando
* Sun Country Airlines: Sesong: Minneapolis/Saint Paul
* Sunwing Airlines: Sesong: Toronto-Pearson
* Tradewind Aviation:  Anguilla, Nevis, Saint Barthélemy
* United Airlines: Chicago-O'Hare, Cleveland, Houston-Intercontinental, Newark, Washington-Dulles
* US Airways: Charlotte, Philadelphia
* Vieques Air Link: Vieques
* WestJet: Toronto-Pearson

## Eksterne lenker
* 
* Lufthavn informasjon
Uithoorn

**Uithoorn** er en kommune i Nederland i provinsen Noord-Holland.

## Referanser




## Eksterne lenker
* Kommunens nettside
Mary Mikalsen Trollvik

**Mary Konstanse Mikalsen Trollvik** (født 2. februar 1935 i Manndalen i Kåfjord) var representant for Norske Samers Riksforbund i Sametinget i periodene 1989–1993 og 1993–1997.

Trollvik har vært gårdbruker, produktkonsulent og husmor, bosatt i Kåfjord. Hun gikk Solhov folkehøgskole i Lyngseidet i 1951 og tok handelsskolen i Tromsø i 1980.

Hun var kommunestyrerepresentant i Kåfjord i to perioder i årene 1972 til 1979, var formannskapsmedlem i 1976–1977 og varaordfører i 1978–1979. Hun representerte Senterpartiet (Sp) og var i fire år på 1970-tallet også landsstyremedlem i Senterkvinnene. Hun satt igjen i kommunestyret fra 1984 til 1987 og fra 1992. Hun var fylkestingsrepresentant for Sp i Troms fra 1980 til 1983.

Fra 1977 til 1983 var hun medlem av Norsk kulturråds underutvalg for samisk kultur og fra 1980 til 1989 av Norsk Sameråd.

Lokalt var hun på 1960- og 1970-tallet stifter, styremedlem og i 13 år leder for Manndalen Husflidslag, og i landsforeningen Sámi Duodji var hun styremedlem fra 1976 til 1982. Hun ledet Nord-Troms Museum fra 1987 og Nord-Troms Historielag fra 1989. Fra 1980 til 1987 var hun medlem av Samekulturutvalget, og fra 1991 styremedlem i Distriktskvinnesenteret i Alta. I Sametinget var hun visepresident og medlem i Sametingsrådet.

## Priser
* Troms fylkes likestillingspris (1989)
* Kongens fortjenstmedalje (1997) 
* Norges Husflidslags æresmedalje i gull (2014)

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*
Bartosz Kizierowski

**Bartosz Kizierowski** (født 20. februar 1977) er en polsk tidligere svømmer. Han representerte landet sitt under fire OL, og var blant annet flaggbærer for sin nasjon under åpningsseremonien til Sommer-OL 2004.

## Se også
* Liste over flaggbærere for Polen under OL

## Referanser


## Eksterne lenker
*
Rafał Szukała

**Rafał Marek Szukała** (født 9. april 1971) er en polsk tidligere svømmer. Han representerte landet sitt under Sommer-OL 1992 i London, der han tok sølv på 100 meter butterfly.

## Se også
* Liste over flaggbærere for Polen under OL

## Eksterne lenker
*
Europaparlamentsvalget i Finland 2014

**Europaparlamentsvalget i Finland 2014** ble avholdt i hele Finland søndag 25. mai 2014. De stemmeberettigede hadde anledning til å forhåndsstemme fra 14. til 20. mai. Det var en samlet valgdeltagelse på 41 %.

Det ble valgt 13 representanter til Europaparlamentet for perioden 2014–2019. 

## Valgresultat
Endelig resultat fra den finske valgmyndigheten:

## Valgte representanter

Hver velger kan gi én personstemme. Kandidatkåringen for det enkelte parti tok utgangspunkt i avgitte personstemmer:

;Samlingspartiet
* Alexander Stubb (148&nbsp;190)
* Sirpa Pietikäinen (49&nbsp;842)
* Henna Virkkunen (43&nbsp;829)

;Centern
* Olli Rehn (70&nbsp;398)
* Paavo Väyrynen (69&nbsp;360)
* Anneli Jäätteenmäki (59&nbsp;538)

;Sannfinnene
* Jussi Halla-aho (80&nbsp;772)
* Sampo Terho (33&nbsp;833)

;Socialdemokraterna
* Liisa Jaakonsaari (44&nbsp;061)
* Miapetra Kumpula-Natri (40&nbsp;734)

;Gröna förbundet
* Heidi Hautala (31&nbsp;725)

;Vänsterförbundet
* Merja Kyllönen (58&nbsp;611)

;Svenska folkpartiet
* Nils Torvalds (29&nbsp;355)

## Referanser


## Eksterne lenker
*
International Metallic Silhouette Shooting Union

**International Metallic Silhouette Shooting Union** (**IMSSU**) er den internasjonale organisasjonen for metallsilhuettskyting, og ble etablert i 1992 som en respons på at konkurransereglene hadde begynt å bli forskjellige rundt om i verden. Den europeiske underorganisasjonen heter *Association Européenne de Tir sur Silhouettes Métalliques* (AETSM).

## Medlemsorganisasjoner
Per 2020 består IMSSU av 26 regioner.

## Se også
* International Handgun Metallic Silhouette Association

## Referanser
Satsvis prosessering

**Satsvis prosessering** (engelsk: *batch processing*) er utførelsen av en serie av dataprogrammer («oppgaver») på en datamaskin uten manuell intervensjon. Oppgavene settes opp slik at de kan fullføres uten menneskelig interaksjon. Alle innmatingsparametere er forutdefinerte i et eller flere skript, argumenter på kommandolinjen, kontrollfiler eller et job control language. Dette står i kontrast til interaktive programmer hvor brukeren blir bedt om å tilføre slik innmatning. Et program bruker et sett med datafiler som innmatning, prosesserer dataene og produserer et sett med datafiler som utmatning.
Quintus Caecilius Metellus Numidicus

**Quintus Caecilius Metellus**, senere med tilnavnet **Numidicus** (død 91 f.Kr.) var en romersk politiker som var konsul i 109 f.Kr. og  censor i 102 f.Kr., og som var beskytter («*patronus*») for Gaius Marius. Han var far til Quintus Caecilius Metellus Pius.

Han tilhørte partiet optimatene og ble med deres hjelp konsul i 109 f.Kr. Etter endt konsulembete fikk han kommandoen over de romerske styrkene i Jugurthakrigen, hvor han hadde Gaius Marius med som legat. Det kom imidlertid til brudd mellom dem, og Marius dro tilbake til Roma for å la seg velge til konsul. Uten Marius' hjelp vant Metellus slaget ved Muthul og dro deretter til Roma, hvor han feiret triumf for seieren og ble tildelt æresnavnet *Numidicus* (etter sin krigføring i Numidia). Krigen var imidlertid ikke endelig vunnet før Marius og Lucius Cornelius Sulla noen år senere ( i 105 f.Kr.) fanget den numidiske kong Jugurtha.

Som censor prøvde han uten hell å få Lucius Appulejus Saturninus utelukket fra senatet. Det førte til at Saturninus i egenskap av folketribun fikk sendt Metellus i eksil ettersom han nektet å sverge en ed som ga Marius' veteraner land. Metellus døde i eksil.

## Referanser


## Kilder
*Sallust (1923): *Jugurtha*, Samlaget, kap. 43-88

## Eksterne lenker
* Metellus, *Encyclopædia Britannica*
Det vilda torget

***Det vilda torget*** er en diktsamling fra 1983 av den svenske lyrikeren Tomas Tranströmer.

Diktet «Svarta vykort» har samlingens mest kjente sitat «Mitt i livet händer det att döden kommer och tar mått på människan. Det besöket glöms och livet fortsätter. Men kostymen sys i det tysta».

## Referanser
Henry E. Rohlsen lufthavn

**Henry E. Rohlsen lufthavn** (IATA: STX, ICAO: TISX) er en sivil amerikansk lufthavn som ligger ca. ti km sørvest for Christiansted på øya St. Croix i De amerikanske Jomfruøyer.

Lufthavnen er oppkalt etter Henry E. Rohlsen, som ble født på St. Croix, og som er hedret for sin innsats i andre verdenskrig.  Han tjenestegjorde i en gruppe fargede jagerpiloter i 332nd Fighter Group i United States Army Air Force (USAAF). Tidligere navn på lufthavnen var *Alexander Hamilton International Airport*.

Lufthavnen er en liten lufthavn med internasjonal trafikk som opererer i Karibia og har kapasitet til å håndtere fly opp til Boeing 747-størrelse. 

Fra 6. november 2015 etablerte Norwegian Air Shuttle flyforbindelse mellom lufthavnen og Københavns lufthavn.

## Eksterne lenker
* 
* Lufthavninformasjon STX
Sekundærminne

**Sekundærminne** eller **sekundært minne** er et ikke-flyktig minne som ikke taper lagrede data når strømmen er slått av, og som ikke blir aksessert direkte av mikroprosessoren. I noen eksterne RAM-brikker, som f.eks. flashminne, kan data bli slettet eller endret direkte.

Sekundært minne brukes til å lagre store datamengder til en lavere kostnad (ved innkjøp av maskinvare, for eksempel i kroner per gigabyte) enn hovedminnet.
Gary Hall sr.

**Gary Hall sr.** (født 7. august 1951) er en amerikansk tidligere svømmer. Han representerte USA i tre OL, og tok totalt tre medaljer.

Han var flaggbærer for sin nasjon under åpningsseremonien til Sommer-OL 1976.

## Se også
* Liste over flaggbærere for USA under OL

## Referanser


## Eksterne lenker
*
Denys Sylantjev

**Denys Olehovytsj Sylantjev** () født 3. oktober 1976) er en ukrainsk tidligere svømmer. Han representerte Ukraina under Sommer-OL 2000 i Sydney, der han tok sølv. Han var flaggbærer for sin nasjon under åpningsseremonien fire år senere.

## Se også
* Liste over flaggbærere for Ukraina under OL

## Referanser


## Eksterne lenker
*
Serrana Fernández

**Serrana Fernández** (født 13. november 1973) er en uruguayansk tidligere svømmer. Hun representerte landet sitt under Sommer-OL 2004, der hun blant annet var flaggbærer for sin nasjon under åpningsseremonien. 

## Referanser


## Se også
* Liste over flaggbærere for Uruguay under OL

## Eksterne lenker
*
Francisco Sánchez

:*For volleyballspilleren, se [[Francisco Sánchez (volleyballspiller)]]*

**Francisco Demetrio Sánchez Betancourt** (født 6. september 1976) er en venezuelansk tidligere svømmer. Han representerte landet sitt under Sommer-OL 1996, der han blant annet var flaggbærer for sin nasjon under åpningsseremonien. 

Han har tre VM-gull.

## Referanser


## Se også
* Liste over flaggbærere for Venezuela under OL

## Eksterne lenker
*
Rangfølge

En **rangfølge** er den rekkefølge som personer plasseres i ved hoff, offentlige festligheter, seremonier og lignende.

Det er rangen som bestemmer hvor en eksempelvis kommer til å sitte ved et bord i forbindelse med offentlige handlinger.

Personer som har rang, kan være adelige, de kan besitte et særlig embete, være biskop, eksempelvis være tildelt en orden og så videre.

## Danmark

Den danske rangfølgen ble etablert i 1693. Rangfølgen deles i fem rangklasser, 1 til 5. Kongehuset er ikke del av rangfølgen. Rangklasse 1 er den høyeste og omfatter blant andre grevene av Rosenborg, grevinnen av Frederiksborg, ministre, presidenten for Højesteret og riddere av Elefantordenen.

I tidsrommet 1693–1730 gav besittelsen av en tittel i de tre øverste rangklassene arvelig adelskap (rangadel), men denne praksisen ble opphevet av Christian VI.

## Se også
* Hoffrangreglementet
Senter for husdyrforsøk

**Senter for husdyrforsøk** (**SHF**) er et senter ved Norges miljø- og biovitenskapelige universitet. 

SHF ble opprettet i 1994 og skiller seg fra et vanlig institutt ved å ha et styre med ekstern representasjon. Senteret finansieres gjennom en grunnbevilgning fra universitetet, inntekter fra forsøksoppdrag og salg av produkter fra husdyrhold og planteproduksjon. 

I mai 2015 ble nye forsøks- og undervisningsbygninger på Ås åpnet av landbruks- og matminister Sylvi Listhaug.  Her drives forskning på husdyrproduksjon hos storfe, gris, sau, geit og fjørfe i moderne fasiliteter på internasjonalt høyt nivå. 

I tillegg til forskning, brukes senteret i praktisk utdanning av veterinærstudenter fra Veterinærhøgskolen og studenter ved husdyrfag. Dessuten kan studenter ha mindre egne forsøk i forbindelse med masteroppgaver.

SHF har ikke selv ansatte forskere, derfor er de fleste forskningsprosjekter initiert og i regi av flere av fakultetene ved NMBU. Andre forskningsinstitusjoner ved campus Ås som Veterinærinstituttet, Bioforsk, Nibio og Nofima kommer også med sine oppdrag til senteret.

## Referanser


## Eksterne lenker
*
Snorkfrøken

**Snorkfrøken** er en av figurene i Tove Janssons ni bøker om Mummitrollet, utgitt fra 1945 til 1970. Hun finnes riktignok ikke i den første av bøkene, men introduseres i den andre boka, *[[Kometen kommer]]* (1946), sammen med broren, *Snorken*.

Snorkfrøken er «forfengelig og snill», og kan gjenkjennes på den lyse panneluggen og gullringen rundt ankelen. Hun er Mummitrollets første forelskelse, og er «kvintessensen av kvinnelighet. Glad i smykker, opptatt av sitt utseende.» 

I filmene om Mummitrollet opptrer hun oftere enn hun gjør i bøkene. 
## Referanser
Ang Peng Siong

**Ang Peng Siong** (født 1962) er en singaporsk tidligere svømmer. Han representerte landet sitt i Sommer-OL 1984 og 88 og var flaggbærer under åpningsseremonien ved begge anledninger.

## Se også
* Liste over flaggbærere for Singapore under OL

## Eksterne lenker
*
Květoslav Svoboda

**Květoslav Svoboda** (født 25. august 1982) er en tsjekkisk svømmer. Han representerte landet sitt under tre OL, der han blant annet var flaggbærer for sin nasjon under åpningsseremonien til Sommer-OL 2004. 

## Se også
* Liste over flaggbærere for Tsjekkia under OL

## Eksterne lenker
*
Anthony Nesty

**Anthony Nesty** (født 1967) er en surinamsk tidligere svømmer. Han representerte landet sitt under Sommer-OL 1988, der han blant annet var flaggbærer for sin nasjon under åpningsseremonien. Han bar også flagget uten å være utøver i 2008. Han vant gull under Sommer-OL 1988 og bronse under Sommer-OL 1992.

## Se også
* Liste over flaggbærere for Surinam under OL

## Referanser


## Eksterne lenker
*
Vilhelm Haffner

**Johan Fredrik Vilhelm Haffner** (1864&ndash;1959) var en norsk sakprosaforfatter, jurist og mangeårig arkivar i Stortinget.

Han ga ut biografiske data over stortingsrepresentanter i alle Storting 1895–1957 og *Innstillinger og betenkninger fra kongelige og parlamentariske kommisjoner 1814/1924–1925/34* i to bind. *Stortinget og statsrådet 1915–45* kom ut i 1949 i to bind, her var Haffner forfatter av bindet med biografier. Boken *Stortingets hus* ble utgitt i 1953.

Han var også forfatter av en bok om Albert Cammermeyer (1943).

Haffner var ridder av første klasse av St. Olavs Orden og ridder av den danske Dannebrogordenen.

## Referanser




## Eksterne lenker
*
Jodie Lawaetz

**Jodie Lawaetz** (født 3. september 1965) er en tidligere svømmer fra De amerikanske Jomfruøyer. Hun representerte landet sitt under Sommer-OL 1984, der hun blant annet var flaggbærer for sin nasjon under åpningsseremonien. 

## Se også
* Liste over flaggbærere for De amerikanske Jomfruøyer under OL

## Referanser


## Eksterne lenker
*
Muminvärlden

**Muminvärlden** (finsk: *Muumimaailma*) er en temapark i Nådendal i Finland, basert på Tove Janssons fortellinger om Mummitrollet, hans venner og deres liv i Mummidalen og Mummihuset.

Muminvärlden ligger på øya Kailo, rett utenfor gamlebyen i Nådendal. Temaparken åpnet i 1993, og ble etablert etter et initiativ fra Dennis Livson, opphavsmannen til animasjonsserien *[[I Mummidalen]]* (1990–91), som en oppfølger av serien, og for å følge opp den interessen for mummiene som tv-serien skapte.

## Referanser


## Eksterne lenker
*
Yellow cab

**Yellow cab** er en felles betegnelse på mange drosjeselskaper i USA, Canada og India. (Noen av de kan ha felles tilknytning, andre ikke). Det opprinnelige Yellow Cab Company i Chicago i Illinois er et av de største drosjeselskapene i USA.

Yellow Cab Company i Chicago (ikke det samme som Yellow Taxicab Co.) ble grunnlagt John D. Hertz i 1914. Disse drosjene hadde en spesialbygget firesylinderet Continental-motor og spesialbygget karosseri, bygget av Racine Body Co i Racine i Wisconsin. Såvel farge som navn ble valgt av John D. Hertz som et resultat av undersøkelser foretatt av University of Chicago, som indikerte at gult er den fargen det er lettest å få øye på.

The Yellow Cab Manufacturing Company ble dannet i 1920.

## Yellow cab selskaper
* The Yellow Cab Company, Baltimore, Maryland, ble grunnlagt i 1909.
* The Yellow Cab Company, Vancouver, British Columbia grunnlagt 1921. (Canada)
* Yellow Cab,Victoria, British Columbia, tidligere Empress Taxi. (Canada)
* Yellow Checker Cab,Peoria, Illinois, ble grunnlagt i 1922. (USA)
* The Yellow Cab Group ble grunnlagt i 1924 og virker i Queensland og Tasmania.
* Yellow Cabs opererer i Melbourne.
* Yellow and Coastal Cabs i Perth (Australia).
* Yellow Cab Co. i Oklahoma City, Oklahoma ble grunnlagt i 1918. 
* Yellow Cab, Edmonton, Alberta fikk Yellow-navn i 1945.
* The Yellow Cab Cooperative, San Francisco, grunnlagt 8. november 1977, overtok et privat selskap.
* Yellow Cab Company Toronto (Canada)
* Yellow Cab Co! Bay Area (USA)
* Peter Pan Bus Lines ble grunnlagt som Yellow Cab Air Line i Springfield i Massachusetts, som ble kjøpt opp av Peter Carmen Picknelly i 1933. (USA)
* Louisville Transportation Company i Louisville i Kentucky, opererer både som Yellow Cab, Checker Cab og Cardinal Cab. Yellow Cab i Louisville har operert siden 1893, da det ble grunnlagt som Louisville Carriage Company. (USA)
* NYC Cab  (USA)
* Yellow Cab Of Buffalo er en del av Liberty Cab
* I Melbourne, har alle drosjeselskaper gule drosjer
* Yellow Cab i Burlington i Ontario
* Yellow Cab i Hyderabad i India

## Annet
Filmkomedien *[[The Yellow Cab Man]]* fra 1950 med Red Skelton i hovedrollen.

## Referanser
Lucius Cornelius Cinna

**Lucius Cornelius Cinna** (født ca. 130 f.Kr., død 84 f.Kr.) var en romersk politiker som var konsul 4 år etter hverandre fra 87 f.Kr. til 84 f.Kr.. Han var også Julius Cæsars første svigerfar, idet han var far til Cornelia.

Cinna utmerket seg i Forbundsfellekrigen (91 f.Kr. – 88 f.Kr) og ble valgt til konsul for året 87 f.Kr.. Samme år allierte han seg med Gaius Marius i dennes konflikt med Sulla, og han ble derfor valgt til Marius' medkonsul i 86 f.Kr.. Sammen tok de kontroll over Roma og utryddet blodig Sullas støttespillere. Cinna forhindret imidlertid et større blodbad da han satte sine tropper inn mot de av Marius sine soldater som gikk amok i Romas gater.

Kort etter døde Marius og Cinna sto igjen som enekonsul. Han besluttet nå å styrke sin posisjon i Roma og lot Sulla herje i de østlige provinsene. Han ble likevel tvunget til å gå til åpen krig mot Sulla i 84 f.Kr., men de møttes aldri i kamp. Sullas krigere drepte ham i et mytteri i Illyricum.
## Referanser

## Litteratur
*
Administrative inndelinger på Grønland

**[[Grønland]]** er inndelt i fire kommuner  Kujalleq, Qaasuitsup, Qeqqata, og Sermersooq  og i tillegg den store Nordøst-Grønland biosfærereservat som et kommunefritt område. Thule Air Base administreres av United States Air Force og drives som en ikkekommunal enklave i Qaasuitsup kommune.

## Kommuner

## Historie

Grønland var fram til 1953 inndelt i to kolonier, Nordgrønland med hovedstad i Godhavn (nåværende Qeqertarsuaq) og Sørgrønland med administrasjonssenter i Godthåb (nåværende Nuuk). Disse ble styrt av inspektører fram til 1924, da inspektørene ble utnevnt til landsfogder. Koloniene ble slått sammen i 1940 og administrasjonen lagt til Godthåb.

Da Grønland ble en del av  Danmark i 1953 fikk innbyggerne statsborger i Danmark. Grønland ble da delt inn i tre amt Vestgrønland (*Vestgrønland*), Østgrønland (*Østgrønland*), og Nordgrønland (*Nordgrønland*). Det store Nordøst-Grønland biosfærereservat strakte seg over både Øst og Nord Grønland, men var ikke kommunalt administrert.

Da Grønland fikk hjemmestyre i 1979 fikk de tre amtene grønlandske navn henholdsvis Kitaa, Tunu, og Avannaa. I 2008 hadde Kitaa 15 kommuner, Tunu 2 og Avannaa 1.

I 2009 ble amtene omdannet til 4 storkommuner.

### Kitaa ([[Vestgrønland|Vest-Grønland]])

Sørlige delt:
* Nanortalik kommune
* Qaqortoq kommune
* Narsaq kommune
* Ivittuut kommune
* Paamiut kommune
Midtre delt:
* Nuuk kommune
* Maniitsoq kommune
* Sisimiut kommune
* Kangaatsiaq kommune
* Aasiaat kommune
* Qasigiannguit kommune
* Ilulissat kommune
* Qeqertarsuaq kommune
Nordre del:
* Uummannaq kommune
* Upernavik kommune
* Nordøst-Grønland biosfærereservat (liten del) (kommunefritt område)

### Tunu (Øst-Grønland)
* Ammassalik kommune
* Ittoqqortoormiit kommune 
* Nordøst-Grønland biosfærereservat (sørlige del) (kommunefritt område)

### Avannaa (Nord-Grønland)
* Qaanaaq kommune
* Thule Air Base (Pituffik) (kommunefritt område)
* Nordøst-Grønland biosfærereservat (nordlige del) (kommunefritt område)

## Se også
* KANUKOKA, De Grønlandske Kommuners Landsforening
* ISO 3166-2:GL

## Referanser


## Eksterne lenker
*
Kaldoaivi ødemarksområde

**Kaldoaivi ødemarksområde** (finsk: *Kaldoaivin erämaa*) er det største ødemarksområdet i Finland. Det ligger i kommunene Utsjok og Enare i Lappland. Det ble opprettet i 1991 i likhet med alle de 11 andre ødemarksområdene i Lappland. Det har et areal på . Det store området med veiløs ødemark fortsetter utenfor områdets offisielle grenser og også inn i Norge. Området administreres av Forststyrelsen.

De høyereliggende delene av Kaldoaivi preges av fjellbjørk. Området har mange innsjøer, elver og bekker. de vanligste fugleartene som hekker i området er heipiplerke, lappspurv, bjørkefink, løvsanger og gråsisik.

## Referanser
Leirskolen (TV-serie)

***Leirskolen*** er en norsk dokumentarserie for barn som gikk på NRK i 2005. Den handlet om 70 sjuendeklassinger fra Rud skole i Rælingen og Korsmo skole i Sør-Odal som ble fulgt gjennom et seks dagers opphold på Haraldvigen leirskole i Randesund utenfor Kristiansand. 

Første episode ble sendt 8. januar 2005. Serien har blitt vist i reprise flere ganger, sist i oktober 2010. 

## Eksterne lenker
* ''Leirskolen'' på NRK nett-TV
W16

**W16** er en 16-sylindret forbrenningsmotor produsert av Bugatti. Motoren har en w-form og er sammensatt av to VR8 motorer, som gjør det til en W16. Den blir brukt i Bugatti Veyron og Bugatti Chiron.

## Eksterne lenker
*
Microsoft Edge

**Microsoft Edge** (kodenavn **Spartan**) er en nettleser som er utviklet av Microsoft. Den erstatter Internet Explorer som standard-nettleser fra og med Windows 10. I utviklingen av Microsoft Edge ble det lagt stor vekt på å støtte webstandarder. Man har også valgt å fjerne støtte for en rekke utdaterte teknologier slik som ActiveX.

## Se også
* Nettleser
* Internet Explorer

## Referanser


## Eksterne lenker
* 
*
Gudetre

**Gudetre** (*Ailanthus altissima*) er et løvfellende tre i bittervedfamilien. Det er en av de få artene i denne familien som finnes utenom tropene. Det betraktes som en skadelig invaderende art i Europa, Nord-Amerika og andre steder.

Det blir opptil 20&nbsp;m høyt. Stammen er rett og sylindrisk med kraftige, opprette greiner som danner en høy, kuppelformet krone. Rotskudd er vanlige. Barken er glatt og grå og har hos eldre trær ofte et mønster av krumme striper. Bladene er spredte, finnete og 30–60&nbsp;cm lange. Det er 13–27 småblad; de er helrandete, men har 1–3 tenner på hver side av basis. Bladene har en ubehagelig lukt når de knuses.

Treet er som regel særbu, og hannblomstene sitter i store, tette, grønnlige klaser. Fruktene sitter i klaser på opptil 30&nbsp;cm. De deler seg i enkeltfrukter med vinge som er 4&nbsp;cm lange og 1&nbsp;cm brede.

Gudetre vokser naturlig kun i nordlige og sentrale Kina, men er vanlig plantet i parker og langs gater i alle tempererte og subtropiske strøk. I Norge finnes det enkelte steder langs kysten i sør. Gudetre blir lett naturalisert og kan utkonkurrere den opprinnelige vegetasjonen. Arten sprer seg hurtig både med frø og vegetativt, og treet skiller ut et allelopatisk stoff som forgifter andre planter. Det betraktes derfor som en skadelig invaderende art i Europa, Nord-Amerika og andre steder.

Åmene til gudetrepåfuglspinner (*Samia cynthia*) lever på gudetre, og sommerfuglen er blitt introdusert sammen med treslaget rundt om i verden.

## Galleri

Heaventree Ailanthus altissima 150mm bark.jpg|Bark
20150424Ailanthus altissima1.jpg|Knopper
20120827Goetterbaum Saarbruecken4.jpg|Bladverk
Ailanthus altissima 002.JPG|Blomsterstand
Früchte Götterbaum.JPG|Frukt


## Referanser




## Litteratur
* 
* 
* 
* 
* 
* 

## Eksterne lenker
*
Terje K. Haugen

**Terje Kristian Haugen** (født 21. februar 1955 i Loppa) var representant for Arbeiderpartiet i Sametinget i perioden 1993–1997. I perioden 1989–1993 var han vararepresentant.

Haugen er utdannet fiskerifagkandidat ved Universitetet i Tromsø 1976–1981 og er bosatt i Øksfjord i Loppa. 

Fra 1989 til 1993 var han vararepresentant til Samisk Næringsråd.

## Kilder
* Odd Mathis Hætta: *Sametinget i navn og tall : Høsten 1993 - høsten 1997*
Eilif O. Larsen

**Eilif Oddmund Larsen** (født 15. mars 1956 i Manndalen i Kåfjord) var representant for Arbeiderpartiet i Sametinget i periodene 1989–1993 og 1993–1997.

Larsen var vararepresentant til kommunestyret i Kåfjord fra 1983 til 1987, og vararepresentant til helse og sosialutvalget 1987 til 1991. Lokalt har han også vært medlem av Manndalen Planteproduksjonslag og nestleder i Manndalen Bonde- og Småbrukerlag.

I AP var han leder i fylkespartiets samepolitiske utvalg fra 1989, medlem av landbrukspolitisk utvalg 1991–1992 og styremedlem i Troms AP fra 1992.

## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*

## Eksterne lenker
* Om Eilif O. Larsen i Forvaltningsdatabasen, NSD
Ødemarksområde

**Ødemarksområde** (finsk: *Erämaa-alueet*, svensk: *Ödemarksområde*) er en form for områdevern i Finland. De ligger i avsidesliggende områder, men har ikke like strenge verneregler som naturreservater. Områdene ble etablert i 1991, og alle ligger nord i Lappland. Det er 12 områder av denne typen, med et samlet areal på . Alle ødemarksområdene administreres av Forststyrelsen.

Områdene ble opprettet i henhold til ødemarksloven (17.1.1991/62) for å bevare deres ødemarkspreg, den samiske kulturen, de naturbaserte næringene og å utvikle en mangesidig utnyttelse av naturen og forutsetningene for dette. Utmål for gruve kan ikke gis og permanent vei kan ikke anlegges uten særskilt tillatelse. Reindrift, fiske, jakt og sanking av naturprodukter er tillatt i henhold til en særskilt plan, i likhet med naturvennlig skogsdrift. 
__NOTOC__
## Liste over ødemarksområder
* Hammastunturi ødemarksområde
* Kaldoaivi ødemarksområde
* Kemihaara ødemarksområde
* Käsivarsi ødemarksområde
* Muotkatunturi ødemarksområde
* Paistunturi ødemarksområde
* Pulju ødemarksområde
* Pöyrisjärvi ødemarksområde
* Tarvantovaara ødemarksområde
* Tsarmitunturi ødemarksområde
* Tuntsa ødemarksområde
* Vätsäri ødemarksområde

## Se også
* Verneområder i Finland

## Referanser


## Eksterne lenker
* The Wilds of Lapland - Far Away from Everything, outdoors.fi (
Olav Andersen

**Olav Anton Andersen** (født 6. juli 1950 i Skånland) var representant for Norske Samers Riksforbund i Sametinget i periodene 1989–1993 og 1993–1997.

Andersen tok ettårig handelsskole i Harstad i 1970, deretter Postskolen i Oslo 1973. Han har vært bosatt i Skånland og arbeidet som poststyrer og landpostbud.

Han var kommunestyrerepresentant i Skånland fra 1992, og representerte Lavangseidets fellesliste. Fra samme året satt han som leder i hovedutvalget for kultur. Senere har han stått på Rødts liste ved kommunevalget i Skånland.

Han har vært styreleder i Várdobáiki, et samisk språk- og kultursenter for Sør-Troms og Nordre Nordland.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*
Interactive Systems Corporation

**Interactive Systems Corporation (ISC)** er et tidligere IT-selskap fra USA med base i Santa Monica, California. Selskapet ble grunnlagt i 1977 av Peter G. Weiner, en forsker ved RAND Corporation som tidligere hadde grunnlagt informatikkdepartementet ved Yale University. Selskapet var den første utvikler av UNIX utenfor AT&T.

ISC ble i 1988 oppkjøpt av Eastman Kodak Company, som solgte sine rettigheter til UNIX til Sun Microsystems den 26. september 1991. Kodak solgte sine resterende rettigheter fra ISC til SHL Systemhouse i 1993.

Flere tidligere personer i ledelsen av ISC grunnla Segue Software, som sammen med Lotus Development utviklet UNIX-versjonen av Lotus 1-2-3. De samarbeidet også med Peter Norton Computing i utviklingen av Unix-versjonen av Norton Utilities.

## Referanser
Inger Anne Gaup

**Inger Anne Nilsdatter Sara Gaup** (født 2. april 1942 i Masi i Kautokeino, død 19. oktober 2019) var representant for Norske Samers Riksforbund i Sametinget i perioden 1993–1997.

Gaup var bosatt i Masi, var reineier og husmor. Hun var styremedlem i Masi sameforening fra midten av 1980-tallet, og leder i foreningen fra 1990 til 1994. I årene 1991 til 1995 var hun medlem i Natur- og miljøutvalget i Kautokeino kommune.

## Referanser


## Kilder
* Odd Mathis Hætta: *Sametinget i navn og tall : Høsten 1993 - høsten 1997*
Utmål

**Utmål** er et område hvor en rettighetshaver har enerett til å utvinne mineralforekomster. I den nye mineralloven av 2009 er utmål erstattet av utvinningsrett, som utstedes av Direktoratet for mineralforvaltning med Bergmesteren for Svalbard.

## Referanser
Haitam Aleesami

**Haitam Aleesami** (født 1991) er en norsk fotballspiller som spiller for .

Han har marokkansk bakgrunn.

## Klubbkarriere
Aleesami startet sin spillerkarriere i  og  før han siden meldte overgang til . Han fikk sin debut på førstelaget til Skeid under 2. divisjon fotball for menn 2010 og ble kåret til årets unge spiller i Skeid den påfølgende sesongen. I august 2012 meldte han overgang til  som erstatning for Benjamin Dahl Hagen, som dro tilbake til  etter et låneopphold hos Fredrikstad. Aleesami debuterte i Tippeligaen i en hjemmekamp mot  den 5. august 2012, hvor han også ga en målgivende pasning til Tarik Elyounoussi.

Den 18. august 2014 skrev Aleesami under på en fireårskontrakt med den svenske storklubben  som tiltenkt erstatter av Ludwig Augustinsson, som meldte overgang til . Aleesami sluttet seg til klubben først etter at høstsesongen hos Fredrikstad var over.

Den 4. august 2016 meldte Aleesami overgang til den italienske klubben US Città di Palermo.

Den 8. juli 2019 skrev han under for den franske klubben Amiens SC.

## Meritter
;IFK Göteborg
* Svenska Cupen (1): 2014/2015

## Referanser


## Eksterne lenker
* 
* Spillerprofil hos Eliteprospects.com
* Spillerprofil hos Ffksupporter.no
Käsivarsi ødemarksområde

**Käsivarsi ødemarksområde** (finsk: *Käsivarren erämaa-alue*) er det nest største ødemarksområdet i Finland. Det ligger i Enontekis kommune i Lappland. Det ble opprettet i 1991 i likhet med alle de 11 andre ødemarksområdene i Lappland. Det har et areal på . Det er det best besøkte ødemarksområdet i Finland. Området administreres av Forststyrelsen.

Området grenser i nordøst mot den norske Reisa nasjonalpark.

Alle finske fjell med høyde over 1 000 meter ligger innenfor Käsivarsi ødemarksområde, bortsett fra Saana ved Kilpisjärvi som ligger like i nærheten.

*Käsivarsi* er det finske ordet for arm, og henviser til områdets beliggenhet i Finlands arm, det smale området som strekker seg mot nordvest mellom Norge og Sverige.

## Referanser


## Eksterne lenker
*
Verneområder i Finland

**Verneområder i Finland** omfatter nasjonalparker, naturreservater og andre områder, som har som formål å bevare områder innen alle Finlands økosystemer og biotoper.

Finlands verneområder omfatter:
* Nasjonalparker (*Kansallispuisto/Nationalpark*) - 8,170 km²
* Naturreservater (*Luonnonpuisto/Naturreservat*) - 1,530 km²
* Verneområder for myr (*Soidensuojelualue/Myrskyddsområde*) - 4,490 km²
* Verneområder for urterike skogsområder  (*Lehtojensuojelualue/Lundskyddsområde*) - 13 km²
* Verneområder for gamle skoger (*Vanhat metsät/Gamla skogar*) - 100 km²
* Verneområder for sel (*Hylkeidensuojelualue/Sälskyddsområde*) - 190 km²
* Andre verneområder på statlig grunn - 468 km²

Av områdene ligger totalt 14,961 km² på statlig grunn, mens 1,220 km² ligger på privateide områder.

## Se også
* Ødemarksområde
* Allemannsretten
* Natura 2000

## Referanser


## Eksterne lenker
* A Network of Protected Areas Conserves Finland’s Nature , Forststyrelsen
* outdoors.fi
Certolizumab pegol

**Certolizumab pegol**, varemerke **Cimzia**, er et terapeutisk monoklonalt antistoff til tumor nekrosefaktor alfa (TNF-α). Legemiddelet er utviklet av den belgiske produsenten UCB for behandling av Crohns sykdom og reumatoid artritt.

## Bivirkninger
Signifikante bivirkninger skjer hos omtrent 2% av folk som tar legemiddelet.

## Referanser


## Eksterne lenker
* Cimzia i Felleskatalogen
* Cimzia i Felleskatalogen, pasientutgave
* Cimzia Inj - Legeforeningen.no
Nagoya universitet

er et universitet i Nagoya i Japan. Det ble grunnlagt i 1939 som **Det Nagoya keiserlige universitet**. Universitetet har ti fakulteter. Nagoya universitet regnes for å være et av Japans ledende universiteter.

## Nobelprisen
Seks studenter og lærere ved Nagoya universitet har mottatt Nobelprisen.

* Hiroshi Amano, 2014 Fysikk
* Isamu Akasaki, 2014 Fysikk
* Makoto Kobayashi, 2008 Fysikk
* Toshihide Maskawa, 2008 Fysikk
* Osamu Shimomura, 2008 Kjemi
* Ryoji Noyori, 2001 Kjemi

## Referanser


## Eksterne lenker
*
Rzepin stasjon

**Rzepin stasjon** er en jernbanestasjon i Rzepin nordvest i Polen. Den blir betjent av fjern-, lokal- og regionaltrafikk. Den ble åpnet den 26. juni 1870. Stasjonen har tre plattformer. Tog fra Amsterdam, Basel, Paris og Berlin til Warszawa, Minsk og Moskva stopper på stasjonen. Den eies av PCC.
Eastern Air Lines

**Eastern Air Lines** var et flyselskap fra USA som ble grunnlagt i 1926 og som gikk konkurs i 1991. I 1977 ble Eastern Air Lines det første flyselskap i USA med fly fra den europeiske fabrikanten Airbus.

## Flåte
Eastern Air Lines hadde blant annet følgende flytyper i sin flåte:
* Airbus A300
* Boeing 720
* Boeing 727
* Boeing 747
* Boeing 757
* Douglas DC-7
* Douglas DC-8
* Douglas DC-9
* Douglas DC-10
* Lockheed L-188 Electra
* Lockheed L-1011 TriStar

## Eksterne lenker
*
IBSF

**IBSF** er en firebokstavers forkortelse og er en kortform for:

*International Billiards and Snooker Federation
*International Bobsleigh & Skeleton Federation – det offisielle engelske navnet for Fédération internationale de bobsleigh et de tobogganing
Checker Taxi

**Checker Taxi** var et amerikansk drosjeselskap. Det benyttet Checker Marathon-biler, bygget av Checker Motors Corporation i Kalamazoo i Michigan. Både Checker Taxi og dets morselskap Checker Motors Corporation var eiet av Morris Markin.

## Se også
* Yellow cab

## Referanser


## Eksterne lenker
*
Sri Lankas herrelandslag i fotball

**Sri Lankas herrelandslag i fotball** er det nasjonale fotballandslaget til Sri Lanka, som ligger på en øy nord i Indiahavet, sydøst for India. Landslaget administreres av det nasjonale forbundet Sri Lankas fotballforbund (FFSL), som ble opprettet i 1939 og som ble en del av FIFA og AFC i henholdsvis 1952 og 1954. Laget har aldri kvalifisert seg til hverken et verdensmesterskap eller asiamesterskap.

Sri Lankas lag gikk under navnet **Ceylons herrelandslag i fotball** frem til 1972, da landet tok navnet Sri Lanka.

## Historie
Sri Lanka, eller Ceylon, spilte sin første offisielle landskamp hjemme mot nabolandet  den 1. januar 1952 (0–2). Sri Lanka deltok for første gang i VM-kvalifisering i 1993, hvor laget spilte flere kamper i et innledende gruppespill, men endte sist i sin gruppe med  (vinner), ,  og , og gikk derfor ikke videre. Siden Sri Lanka hverken har kvalifisert seg til et sluttspill i verdensmesterskapet eller asiamesterskapet, regnes de derfor for å være et av verdens svakeste lag i henhold til FIFAs verdensranking. (188/209 per 7. mai 2015).

## Verdensmesterskapet i fotball
* 1930 til 1990 – *Deltok ikke i kvalifisering*
* 1994 til 2014 – *Utslått i kvalifisering*

## Asiamesterskapet i fotball
* 1956 til 1992 – *Deltok ikke i kvalifisering*
* 1996 til 2004 – *Utslått i kvalifisering*
* 2007 – *Deltok ikke i kvalifisering*
* 2011 til 2015 – *Utslått i kvalifisering*

## Kjente spillere
* Channa Ediri Bandanage
* Cristeen Fernando
* Chathura Gunaratne
* Kasun Jayasuriya
* Malik Migara
* Dudley Lincoln Steinwall

## Referanser


## Eksterne lenker
* Sri Lankas profil hos FIFA.com
Tadsjikistans herrelandslag i fotball

**Tadsjikistans herrelandslag i fotball** er det nasjonale fotballandslaget til Tadsjikistan, som ligger i Sentral-Asia. Landslaget administreres av det nasjonale forbundet Tadsjikistans fotballforbund (FTF), som ble opprettet i 1936 og som ble en del av FIFA og AFC i 1994. Laget har aldri kvalifisert seg til hverken et verdensmesterskap eller asiamesterskap.

## Historie
Tadsjikistan var en del av Sovjetunionen og deres herrelandslag fra 1922 til 1991, og en kort periode i 1992 som en del av Samveldet av uavhengige stater og deres herrelandslag. Tadsjikistan spilte sin første offisielle landskamp hjemme mot  den 17. juni 1992 (2–2). Tadsjikistan deltok for første gang i VM-kvalifisering i 1997, hvor laget spilte flere kamper i et innledende gruppespill, men endte på andreplass i sin gruppe med  (vinner),  og , og gikk derfor ikke videre.

Til tross for at Tadsjikistan hverken har kvalifisert seg til et sluttspill i verdensmesterskapet eller asiamesterskapet, har landslaget spilt seg frem til positive plasseringer i AFC Challenge Cup, og de regnes derfor for å være et landslag under snittet i henhold til FIFAs verdensranking. (143/209 per 7. mai 2015).

## Verdensmesterskapet i fotball
* 1930 til 1990 – *Var en del av [[Sovjetunionens herrelandslag i fotball]]*
* 1994 – *Deltok ikke i kvalifisering*
* 1998 til 2014 – *Utslått i kvalifisering*

## Asiamesterskapet i fotball
* 1956 til 1988 – *Var ikke medlem av CAF*
* 1992 – *Deltok ikke i kvalifisering*
* 1996 til 2004 – *Utslått i kvalifisering*
* 2007 – *Deltok ikke i kvalifisering*
* 2011 til 2015 – *Utslått i kvalifisering*

## Kjente spillere
* Arsen Avakov
* Nuriddin Davronov
* Sergei Mandreko
* Vitaliy Parakhnevych
* Rashid Rakhimov
* Kamil Saidov
* Alisher Tuychiev

## Referanser


## Eksterne lenker
* Tadsjikistans profil hos FIFA.com
Hyperton

**Hyperton** er et uttrykk brukt innen marinbiologi for å beskrive avfallstoffer som bardehvalene kvitter seg med under osmoregulering (osmose). For å regulere det osmotiske trykket i kroppen, drikker bardehvalen sjøvann. For å kvitte seg med salter er bardehvalen hyperton, det vil si at den har en svært konsentrert urin.
Criminal Minds: Beyond Borders

***Criminal Minds: Beyond Borders*** er en amerikansk fjernsynsserie. Serien er en såkalt *[[spin-off]]* av *[[Criminal Minds]]*, og seriens pilotepisode ble sendt i sendetiden til *Criminal Minds* 8. april 2015.

Hovedrollene i serien er besatt av Gary Sinise («Jack Garrett») og Anna Gunn («Lily Lambert»). Andre roller innehas av Tyler James Williams («Russ Montgomery») og Daniel Henney («Matthew Simmons»). I juni 2015 ble det kjent at Anna Gunn ikke fortsetter i serien etter pilotepisoden.

## Handling
Serien følger en gruppe kriminaletterforskere fra Federal Bureau of Investigation som bistår amerikanske statsborgere som er i vanskeligheter i utlandet.

## Referanser


## Eksterne lenker
*
Còmhdhail Alba

**Còmhdhail Alba** (skotsk-gælisk) eller **Transport Scotland** (engelsk) er en etat i den skotske regjeringen med ansvar for transport. Etaten har til mandat å levere et trygt, effektivt, lønnsomt og bærekraftig transportsystem som bidrar til regjeringens mål om økt bærekraftig økonomisk vekst i hele Skottland.

Etaten ble opprettet 1. januar 2006 og ledes av en direktør som rapporterer til Skottlands finansminister.

## Organisering
Etaten er organisert i seks direktorater:

* Jernbane
* Stamvei- og bussdrift
* Luftfart, maritim, frakt og kanaler
* Transportpolitikk
* Store transportinfrastrukturprosjekter
* Finans og analytiske tjenester
* Virksomhetsforbedring og interne tjenester

## Referanser


## Eksterne lenker
*
Waterland

:*Waterland kan også vise til flere steder kalt [[Vaterland]] i Norge.*
**Waterland** er en kommune i Nederland i provinsen Noord-Holland. Byen Monnickendam ligger i kommunen.

## Referanser




## Eksterne lenker
* Kommunens nettside
Gilmore Car Museum

**Gilmore Car Museum** er et bilmuseum i Hickory Corners i den amerikanske delstaten Michigan som huser en av Michigans største samlinger av klassiske biler og veteranbiler, samt motorsykler fra alle områder, 300 i tallet. De er samlet i et dusin bygninger over er område på 36 mål.

De utstilte objekter omfatter biler fra 1890-tallet til Duesenberg, Hudson og klassikere fra 1940-, 1950- og 1960-tallet såvel som biler bygget i Kalamazoo. Også i utstillingen er det den største samling av Model A Ford. Likeledes biler som ble brukt under depresjonen, da tusenvis av amerikanere flyktet vestover fra Oklahoma og andre stater under Dust Bowl på 1920- og 1930-tallet. 

På området er det en 1941 *Blue Moon Diner* restaurant og en gjenskapt *Shell Gas Station* fra 1930 hvor bensinen fortsatt koster 18 cents per gallon.

## Model A Ford Museum

Model A Ford Museum er et eget museum på området. Det rommer på 13 000 kvadratfot utelukkende med Ford Model A bygget fra 1928 til 1931. 

Det er delvis sponset av * Model A Ford Foundation*, som har sitt hovedkvarter i Nonantum i Massashusets.

## Referanser


## Eksterne lenker
*
Vemund Skard

**Vemund Skard** (født 29. november 1909 i Kristiansand, død 21. mai 1992) var en norsk språkforsker. Han utga en *Norsk språkhistorie* i fire bind.

Vemund Skard var sønn av skoledirektør Matias Skard (1846–1927) og Gyda Christensen (1868–1916), og bror av teologen Bjarne Skard og filologen Sigmund Skard. Han ble *[[cand. philol.]]* ved Universitetet i Oslo i 1941. Fra 1942 til 1948 var han lærer ved Nordstrand skole og Vestheim skole i Oslo. I 1949 var han vikar for professor Sigurd Kolsrud, og fra 1951 til 1952 for professor Olav Midttun. Han fikk doktorgraden i 1952 med en avhandling om dativ i norrønt. Fra 1953 var han oversettelsessekretær i Det Norske Bibelselskap. Fra 1958 var han ansatt  ved Universitetet i Oslo, først som universitetslektor og fra 1972 som dosent i nordisk språkvitenskap.

Skard foresto en ny utgave av farens *Nynorsk ordbok*, og utga *Norsk litteratur gjennom 1000 år* sammen med Eiliv Skard. Han skrev en *Norsk språkhistorie* i fire bind.

## Referanser


## Litteratur
* *Studentene fra 1930*. Oslo: 1955.

## Eksterne lenker
*
John F. Kennedys Plads

**John F. Kennedys Plads** er en plass i Aalborg sentrum. Plassen er oppkalt etter USAs president John F. Kennedy.

Ved plassen ligger Aalborg stasjon, Aalborg bussterminal og Kennedy Arkaden. I nord fortsettes John F. Kennedys Plads av Boulevarden. I nordvest er der forbindelse til Prinsensgade og i øst er der forbindelse ad Jyllandsgade. Plassen er belagt med fliser av granitt og betong og er forbeholdt fotgjengere. Plassen huser også en rekke restauranter og Park Hotel Aalborg.

## Referanser
Boulevarden (Aalborg)

**Boulevarden** er en boulevard i Aalborg sentrum. Boulevarden ble i 1911 gjennombrutt sydfra for å skape forbindelse mellom havnen og byens nye sentralstasjon.

I nord fortsettes Boulevarden av Østerågade, mot syd er der forbindelse til John F. Kennedys Plads, hvor Aalborg stasjon og bussterminal ligger. Boulevarden ble renovert omkring 2005, og i den forbindelse ble kjørebanen innsnevret, således at der er brede fortau som i praksis brukes som gågate. En rekke varebutikker ligger langs Boulevarden, som også har en del tjenesteleverandører og restauranter. Boulevarden er i dag dominert av busstrafikk.

## Referanser